અમારા બેઝ કેમ્પ પાસે બસ-સ્ટોપના હોવા છતાં અમારી બસના ડ્રાઈવર અમને ખાસ જ્યાં બેઝ કેમ્પ બનેલો હતો ત્યાં સુધી મુકી ગયા. શહેરમાં રહીને મટીરીઆલીસ્ટીક અને મતલબી બની ગયેલી આપણી લાઈફસ્ટાઈલની સામે અહીં નિસ્વાર્થ ભાવે, કોઈપણ જાતના બદલાની અપેક્ષા રાખ્યા વગર કોઈ મદદ કરે એ એમારા માટે સુખદ આંચકા જેવુ હતુ. લાગ્યુ કે હજુ પણ અંતરીયાળ વિસ્તારોને શહેરી રંગ લાગ્યો નથી અને એના લીધે જ માનવતા નામની વસ્તુ જીવીત છે.